stanford-oval/wikipedia huggingface dataset:
Norma Merrick Sklarek

| Norma Merrick Sklarek |
| --- | --- |
 Norma Merrick Sklarek (1977)
Henkilötiedot
Syntynyt: 15. huhtikuuta 1926 New York, Yhdysvallat
Kuollut: 6. helmikuuta 2012 (85 vuotta) Los Angeles, Kalifornia, Yhdysvallat
Ammatti:  arkkitehti
Arkkitehti
Koulutus:  Columbian yliopisto, Columbia Graduate School of Architecture, Planning and Preservation, Barnard College ja Hunter College High School
Norma Merrick Sklarek (15. huhtikuuta 1926 New York, Yhdysvallat – 6. helmikuuta 2012 Los Angeles, Kalifornia, Yhdysvallat) oli yhdysvaltalainen arkkitehti, josta tuli vuonna 1954 ensimmäinen arkkitehtuurin lisenssin saanut afroamerikkalainen nainen. Hän oli uransa aikana mukana erityisesti projektipäällikkönä useassa ison luokan projektissa, mutta hän oli mukana muun muassa suunnittelemassa Yhdysvaltain Tokion-suurlähetystön uutta rakennusta. Hän oli vuonna 1985 perustamassa Margot Siegelin ja Katherine Diamondin kanssa Siegel Sklarek Diamondia.
Nuoruus ja opiskelu

Norma Merrick Sklarek syntyi 1926 Harlemissa ja kasvoi sekä Harlemissa että Brooklynissä. Hän oli lääkäri Walter Ernest Merrick ja ompelija Amy Merrickin ainoa lapsi. Norman vanhemmat olivat kumpikin muuttaneet New Yorkiin Trinidadista.
Sklarek loisti koulussa sekä matematiikassa että luonnontieteissä ja oli taiteellisesti lahjakas. Hänen isänsä ehdottikin hänelle uraa arkkitehtina. Sklarek kävi vuoden liberal arts college Barnard Collegea, mikä oli pääsyvaatimuksena Columbian yliopiston arkkitehtuurikouluun. Sklarek pääsi opiskelemaan Columbiaan, mikä oli aikanaan harvinaista, sillä oppilaitos otti vain muutamia naisia vuodessa. Sklarek muisteli myöhemmin, että opiskelu oli hankalaa, sillä suurin osa luokkatovereista oli toisen maailmansodan veteraaneja ja osalla oli jo ennestään korkeakoulututkinto. Hän joutui pendelöimään korkeakoululle ja tekemään monet koulutehtävät matkalla metrossa. Sklarek suoritti vuonna 1950 alemman korkeakoulututkinnon. Hän oli toinen vuosikurssin naisista ja ainoa afroamerikkalainen.
Ura

Sklarekin ura alkoi hankalasti, sillä hän ei meinannut saada töitä mistään ja hänen työhakemuksensa hylättiin 19 toimistossa. Tilanne kuvasti aikaansa, sillä mustana naisena oli hankala saada töitä, vaikka olikin valmistunut yhdestä Yhdysvaltain arvostetuimmista yliopistoista. Osa arkkitehtuuritoimistoista sanoi suoraan, ettei palkkaa mustia naisia. Sklarek pääsi lopulta New Yorkin kaupungin julkisten töiden laitoksen nuoremmaksi piirtäjäksi, mikä ei ollut ihan tavanomainen paikka arkkitehdille.
Sklarek työskenteki New Yorkin kaupungilla useissa eri kohteissa, kuten julkisten rakennusten muutosten suunnitteluissa. Hän oppi teknisia ja käytännöllisiä taitoja sekä teki työmoraalinsa tunnetuksi. Sklarek kuitenkin koki, että hänen kykynsä meni hukkaan. Hän suoritti siksi vuonna 1954 arkkitehtuurin lisenssin ja sai ensimmäisen afroamerikkalaisena naisena New Yorkin osavaltiossa lisenssin.
Sklarek sai 1955 paikan Skidmore, Owings and Merrilliltä (SOM), ja hän opetti samaan aikaan iltakursseja New York City Community Collegessa. Hän työskenteli vuoteen 1960 SOM:lla ja muutti sen jälkeen Los Angelesiin saatuaan työn Gruen Associatesilta. Sklarekista tuli 1962 Kalifornian ensimmäinen musta nainen arkkitehtuurin lisenssillä.
Sklarekin ura Gruenilla oli nousujohteinen, ja hänestä tuli yrityksen arkkitehtuuritoimien johtaja. Hänen vastuulla oli palkata ja valvoa yrityksen arkkitehteja sekä hoitaa tärkeimpien urakoiden teknisiä asioita. Hänen vastuullaan olivat muun muassa California Mart, Fox Plaza, Pacific Design Center, San Bernardinon kaupungintalo ja Yhdysvaltain Tokion-suurlähetystö. Sklarek oli useiden naisten tavoin usein vain projektimanagerina, mutta esimerkiksi Tokion-suurlähetystön kohdalla hänet oli merkitty César Pellin rinnalle rakennuksen suunnittelijaksi.
Sklarek työskenteli Gruenilla 20 vuoden ajan, ja vuonna 1980 hänestä tuli Welton Becket Associatesin varapuheenjohtaja. Hänen vastuullaan oli uudessa yrityksessä muun muassa Los Angelesin kansainvälisen lentoaseman terminaali 1:n rakennustyöt. Projekti maksoi 50 miljoonaa dollaria ja valmistui ennen Los Angelesin olympialaisia 1984.
Sklarek oli vuonna 1985 perustamassa Margot Siegelin ja Katherine Diamondin kanssa Siegel Sklarek Diamondia, josta tuli aikansa suurin naisten omistama arkkitehtuuritoimisto. Toimisto oli suunnittelmassa muun muassa Tarzana Promenaden laajaa lääkäri- ja ostoskeskusta sekä Lawndale Civic Centerin uudistusta. Sklarek jätti yrityksen 1989, koska he eivät saaneet laajan mittakaavan töitä, ja liittyi Jerde Partnershipiin, missä hän työskenteli muun muassa Mall of American parissa. Sklarek eläköityi vuonna 1992.
Columbian liittopiirin kansalliskaarti

| Columbian liittopiirin kansalliskaarti District of Columbia National Guard |
| --- | --- |
 Liittopiirin kansalliskaartin tunnus

Toiminnassa:  1802–
Valtio:   Yhdysvallat
Osa joukkoa:   Yhdysvaltain kansalliskaarti
Komentajat
Nykyinen komentaja:   Joe Biden
Columbian liittopiirin kansalliskaarti (engl. District of Columbia National Guard) on Yhdysvaltain pääkaupungin Washington DC:n alueella toimiva Yhdysvaltain kansalliskaartin alainen kaarti.
Liittopiirin kansalliskaarti perustettiin vuonna 1802 silloisen presidentin Thomas Jeffersonin toimesta. Jefferson oli ensimmäinen Yhdysvaltain presidentti, joka hoiti virkaansa Washingtonin kaupungista käsin, eli kaupungin turvallisuuden takaamiseksi tarvittiin oma puolisotilaallinen yksikkö.
Koska Washington DC ei ole osavaltio, sillä ei ole kuvernööriä, joka normaalisti toimisi kaartin ylipäällikkönä. Liittopiirin kansalliskaarti on sen sijaan Yhdysvaltain puolustusministeriön komennossa. Loppupeleissä liittopiirin kansalliskaartin ylipäällikkö on Yhdysvaltain presidentti.
Kaartin komentavana upseerina toimii kenraalimajuri Sherrie L. McCandless.
Vuonna 2021 Yhdysvaltain kongressitalon valtauksen yhteydessä myös liittopiirin kansalliskaarti oli mukana torjumassa mellakoita.
Aiheesta muualla

Columbian liittopiirin kansalliskaartin verkkosivu
Nokturno

Nokturno (harvoin myös nokturni, ranskan yöllistä tarkoittavasta sanasta) on eräs sävellystyyppi. Romantiikan ajalla suositun, yöllistä tunnelmaa jäljittelevän nokturnon isänä pidetään irlantilaista säveltäjä–pianisti John Fieldiä, mutta kaikkein tunnetuimmat nokturnot (yhteensä 21) kirjoitti pianolle hänen kollegansa Frédéric Chopin.
Oa

Oa voi viitata seuraaviin asioihin:
Oa, Pandionis-fyleen kuulunut Attikan demos
Olympic Airlines, IATA-koodi OA, lentoyhtiö
Oppland Arbeiderblad, OA, norjalainen sanomalehti
osa-aikainen, oa., normaalia työaikaa lyhyempi työaika.
The Oa, niemimaa Islayn saaren lounaisosassa Skotlannissa
OA, Operaatio Arktis, suomalainen ilmastoaktivistien ryhmä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oa”, voi hakea sivunnimihaulla, laajalla sivunnimihaulla tai tekstihaulla.
Columbian piirikunta (Florida)

Columbian piirikunta (engl. Columbia County) on Yhdysvaltojen Floridan osavaltiossa sijaitseva piirikunta. Sen väkiluku oli 71 686 vuonna 2019. Piirikunnan hallintokeskus on Lake Cityn kaupunki. Piirikunta perustettiin 4. helmikuuta 1832.
Aiheesta muualla

Kuvia tai muita tiedostoja aiheesta Columbian piirikunta (Florida) Wikimedia Commonsissa
Oahunakialoa

| Oahunakialoa |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Akialoat Akialoa
Laji::  ellisiana
Kaksiosainen nimi
 Akialoa ellisiana  (Gray, 1859) 
Synonyymit
 Hemignathus ellisianus 
Katso myös
   Oahunakialoa Wikispeciesissä   Oahunakialoa Commonsissa 
Infobox OKNimi-testi OKIUCN-testi OK: 
Oahunakialoa (Akialoa ellisiana) eli aiemmalta nimeltään kauainakialoa on sukupuuttoon kuollut peippojen heimoon kuuluva varpuslintu.
Oahunakialoaa tavattiin Havaijisaarilla. Se eli metsissä yli 200 metrin korkeudella merenpinnasta ja käytti ravinnokseen mettä ja hyönteisiä.
Charlie Puth

| Charlie Puth |
| --- | --- |
 Charlie Puth vuonna 2016.
Henkilötiedot
Syntynyt: 2. joulukuuta 1991 (ikä 32) Rumson, New Jersey, Yhdysvallat
Muusikko
Laulukielet:  englanti
Aktiivisena:  2009–
Tyylilajit:  pop
Levy-yhtiöt:  Atlantic Records ja eleveneleven (käännä suomeksi) 
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Charlie Otto Puth Jr. (s. 2. joulukuuta 1991 Rumson, New Jersey, Yhdysvallat) on yhdysvaltalainen laulaja. Puth aloitti musiikkiuransa YouTube-videopalvelussa, jonne hän latasi videoita itsestään laulamassa kappaleiden cover-versioita. Siellä hänet huomasi talk show -juontaja Ellen DeGeneres, joka kiinnitti hänet omaan levy-yhtiöönsä vuonna 2011. Vuonna 2015 Puth solmi levytyssopimuksen Atlantic Recordsin kanssa, jonka kautta hän julkaisi tammikuussa 2016 esikoisalbuminsa Nine Track Mind.
Puth nousi suuren yleisön tietoisuuteen Fast & Furious 7 -elokuvan kappaleella ”See You Again”, jossa Puth esiintyy vierailevana artistina Wiz Khalifan rinnalla. Kappale tehtiin edesmenneen elokuvatähden Paul Walkerin muistolle, ja se julkaistiin singlenä 17. maaliskuuta 2015. Kappale nousi listaykköseksi Yhdysvalloissa ja useissa muissa maissa, mukaan lukien Suomessa. Myös Puthin muut singlet, esikoisalbumilta julkaistut ”Marvin Gaye” yhdessä Meghan Trainorin kanssa, ”One Call Away” sekä Selena Gomezin kanssa levytetty ”We Don't Talk Anymore” olivat listamenestyksiä.[lähde? ]
Puthin toinen albumi Voicenotes julkaistiin toukokuussa 2018.
Puth kertoi olleensa ihastunut Little Mix -tähti Jade Thirlwalliin.
Puth ja Little mix teki yhdessä kappaletta Oops ja esittivät sen yhdessä X Factorissa 2016.
Thirlwall seurusteli siihen aikaan The Struts -yhtyeen Jed Elliotin kanssa. Puthille ja Thirlwalille ei sen vuoksi kehittynyt suhdetta.
Diskografia

| Vuosi | Albumin julkaisutiedot | Singlet |
| --- | --- | --- |
| 2016 | Nine Track Mind Julkaistu: 29. tammikuuta 2016  Levy-yhtiö: Atlantic  Formaatit: CD / digitaalinen |  ”Marvin Gaye”  ”One Call Away”  ”We Don't Talk Anymore”  ”Dangerously” |
| 2018 | Voicenotes |  ”Attention”  ”How Long”  ”Done for Me”  ”The Way I Am” |
Aiheesta muualla

Kotisivut (englanniksi)
Charlie Puth Internet Movie Databasessa. (englanniksi)
Nokuku

| Nokuku> Tiedot |
| --- | --- |
Alue:   Vanuatu
Puhujia:  160
Sija:  ei sadan suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
ISO 639-3:  nkk
 Ohje 
Nokuku on austronesialainen kieli, jota puhutaan Vanuatussa, Tyynellä valtamerellä. Kieltä puhuu äidinkielenään noin 160 ihmistä (1981). Nokuku kuuluu malaijilais-polynesialaisten kielten kieliryhmään. Maantieteellisesti Pohjois-Vanuatun kieliin, jota puhutaan Espiritu Santolla.
Nöykkiön koulu

Nöykkiön koulu
Nöykkiön koulu on Espoon Nöykkiössä sijaitseva yläkoulu, joka tarjoaa perusopetusta kaikille 7–9-luokkalaisille. Koulussa on noin 530 oppilasta ja 40 opettajaa.
Koulurakennus on valmistunut 1986, ja sen ovat suunnitelleet arkkitehdit Eero Miikkulainen ja Pentti Korhonen.
Koulun rehtori on Sari Hakola. Koulussa on yleisopetuksen lisäksi matemaattis-luonnontieteellinen painotus, kaksikielinen opetus ja pienluokkaopetusta. Koulurakennus on rakennettu vuonna 1986 ja vihitty käyttöön samana vuonna 30.8. Koulua on kuitenkin laajennettu ja korjattu vuonna 2002. Koulun lähellä sijaitsee kirjasto, ala-aste, päiväkoti, S-Market ja K-kauppa.
Muu toiminta

Koulun valinnaisaineet:
Kotitalous (vKO3tt, vKO28lk)
Kuvataide (vKU3tt, vKU28lk)
Musiikki (vMU3tt, vMU28lk)
Käsityö (vKÄs3tt)
Käsityö (Tekninen työ, vKÄsTN3tt, vTN28lk)
Käsityö (Tekstiilityö, vKÄsTS3tt, vTS28lk)
Liikunta (vLI3tt, vLI28llk)
Tieto- ja viestintätekniikka (vTVT28lk)
Taloustaito- ja yrittäjyys (vTY28lk)
Koulupäivän ohessa koululla järjestetään kerhoja:
Kansainvälisyyskerho
Pa-kerho
Taloustaidon kerho
Tuki oppilas toiminta
Tekstiilityön kerho
Breikkikerho
Matka minuuteen -kerho
Aamiaiskerho
Nuorisotyön välituntikerho
Tekniikkakerho
Lautapelikerho
Kuntosalikerho
Lisäksi erilaiset yhteistyötahot voivat järjestää kerhoja ja muuta harrastustoimintaa koulun tiloissa.
Espoon Pesis ry
Espoon Palloseura ry
Westend Indians ry
Nöykkiön koululla on myös oma blogi ja Instagram käyttäjä.
Aiheesta muualla

Nöykkiön koulu Nöykkiön koulu. Viitattu 12.11.2019.
Nöykkiön koulu (@noykkionkoulu), Instagram-kuvat ja -videot www.instagram.com. Viitattu 12.11.2019.
Now That’s What I Call Music! 83

| Now That’s What I Call Music! 83 Eri esittäjiä |
| --- | --- | --- |

Studioalbumin tiedot
 Äänitetty : 2008, 2012
 Julkaistu: IRL 16. marraskuuta 2012 UK 19. marraskuuta 2012
 Tyylilaji: pop
 Kesto: 02.37.04
 Levy-yhtiö: Sony Music Entertainment, EMI, Virgin Music Group, UMG, Warner Music Group
Artistikokoelmien muut julkaisut
| Now That’s What I Call Music! 82 2012 | Now That’s What I Call Music! 83 2012 | Now That’s What I Call Music! 84 2013 |
Now That's What I Call Music! 83 tai Now! 83 on tuplalevyllä varustettu kokoelma-albumi, joka julkaistiin Isossa-Britanniassa 19. marraskuuta 2012. Se on 83:s albumi Ison-Britannian Now!-albumisarjasta ja se on saatavilla CD:nä ja ladattavana. Official Charts Company raportoi albumin olleen vuoden 2012 nopeimmin myynyt albumi.
Now 83 sisältää kaksitoista singleä, jotka ovat päässeet ensimmäiselle sijalle Britannian singlelistalla ja ne ovat: "Gangnam Style", "Candy", "Don't You Worry Child", "Sweet Nothing", "Let Me Love You (Until You Learn To Love Yourself)", "Wings", "How We Do (Party)", "Heatwave", "Bom Bom", "Beneath Your Beautiful", "Hall of Fame" ja "Spectrum (Say My Name)".
Kappaleet

| --- | --- |
 CD 1 PSY: Gangnam Style – 3.40  Robbie Williams: Candy – 3.19  Swedish House Mafia feat. John Martin: Don’t You Worry Child – 3.33  Taylor Swift: We Are Never Ever Getting Back Together – 3.12  The Wanted: I Found You – 3.41  Calvin Harris feat. Florence Welch: Sweet Nothing – 3.30  Maroon 5: One More Night – 3.39  Wiley feat. Skepta, JME & Ms. D: Can You Hear Me? (Ayayaya) – 3.53  Flo Rida: I Cry – 3.41  Ne-Yo: Let Me Love You (Until You Learn to Love Yourself) – 3.55  Owl City & Carly Rae Jepsen: Good Time – 3.24  Katy Perry: Wide Awake – 3.39  P!nk: Blow Me (One Last Kiss) – 3.50  Little Mix: Wings – 3.40  Stooshe: Waterfalls – 3.28  JLS: Hottest Girl in the World – 3.38  MNicki Minaj: Pound the Alarm – 3.25  Redlight: Lost in Your Love – 2.42  Rita Ora: How We Do (Party) – 4.07  Cheryl: Under the Sun – 3.30  Wiley feat. Ms. D: Heatwave – 3.15  Sam and the Womp: Bom Bom – 2.56 Kokonaispituus: 1:17:37 :  CD 2 Labrinth feat. Emeli Sandé: Beneath Your Beautiful – 4.30  The Script feat. will.i.am: Hall of Fame – 3.21  Florence + the Machine vs. Calvin Harris: Spectrum (Say My Name) – 3.36  David Guetta feat. Sia: She Wolf (Falling to Pieces) – 3.30  Calvin Harris feat. Example: We’ll Be Coming Back – 3.54  Ellie Goulding: Anything Could Happen – 3.49  Naughty Boy feat. Emeli Sandé: Wonder – 3.25  Conor Maynard feat. Ne-Yo: Turn Around – 3.51  One Direction: Live While We’re Young – 3.19  Chris Brown: Don’t Wake Me Up – 3.41  Amelia Lily: You Bring Me Joy – 3.50  Fun: Some Nights – 4.35  Example: Say Nothing – 3.42  Lawson: Taking Over Me – 3.09  Karmin: Brokenhearted – 3.47  Trey Songz: Simply Amazing – 3.58  Simple Plan feat. Sean Paul: Summer Paradise – 3.53  Angel: Wonderful – 3.30  Devlin feat. Ed Sheeran: Watchtower – 3.39  Mumford & Sons: I Will Wait – 4.34  Elbow: One Day Like This – 3.54 Kokonaispituus: 1:19:27
Listat

| Listat (2012) | Sija |
| --- | --- |
UK Compilations Chart: 1
UK Download Albums Chart: 1
Nika Katšarava

| Henkilötiedot |
| --- | --- | --- | --- |
Syntymäaika: 13. tammikuuta 1994
Syntymäpaikka: Nikosia,  Kypros
Pelipaikka: hyökkääjä
Pituus: 198 cm
Seura
Seura: FK Panevėžys
Pelinumero: 9
Junioriseurat
: Tbilisin Dynamo
Seurat
| Vuodet | Seura | O | (M) |
| 2013–2014 | FK Rubin Kazan | 0 | (0) |
| 2014–2015 | Spartaki Tskhinvali | 41 | (25) |
| 2016–2018 | FK Rostov | 0 | (0) |
| 2016–2017 | → Ethnikos Achna (laina) | 27 | (16) |
| 2017–2018 | → Korona Kielce (laina) | 26 | (7) |
| 2018–2021 | Anorthosis Famagusta | 51 | (11) |
| 2020–2021 | → Lech Poznań (laina) | 7 | (1) |
| 2022 | Jeonnam Dragons | 10 | (2) |
| 2023 | FC Torpedo Kutaisi | 14 | (3) |
| 2023–2024 | FK Panevėžys | 17 | (2) |
| Yhteensä | Yhteensä | 162 | (62) |
Maajoukkue
| 2016– | Georgia | 24 | (3) |
 Seurajoukkueuran tilastot kattavat vain kansalliset sarjat, päivitetty 11. 06. 2024.  Maajoukkueuran tilastot päivitetty 4. syyskuuta 2022.
Nika Katšarava (georg. ნიკა კაჭარავა), oikeasti Nikoloz Katšarava (georg. ნიკოლოზ კაჭარავა; s. 13. tammikuuta 1994 Nikosia) on georgialainen jalkapalloilija, pelipaikaltaan hyökkääjä. Hän on edustanut Jeonnam Dragonsia helmikuusta 2022.
Hän aloitti uransa Tbilisin Dynamossa. Helmikuussa 2013 hän siirtyi FK Rubin Kazaniin ja vuonna 2014 Spartaki Tskhinvaliin. Tammikuussa 2016 hän siirtyi FK Rostoviin ja kesäkuussa 2016 Ethnikos Achnaan. Kesäkuussa 2017 hän siirtyi lainalle Korona Kielceen. Hän teki debyyttinsä tässä seurassa 13. elokuuta 2017 Jagiellonia Białystokia vastaan. ja hän teki ensimmäiset maalit 30. lokakuuta 2017 Lechia Gdańskia vastaan. Kesäkuussa 2018 hän teki kahden vuoden sopimuksen Anorthosis Famagustan kanssa. Syyskuussa 2020 hän palasi Puolaan ja siirtyi lainalle Lech Poznańiin. Hän teki debyyttinsä tässä seurassa 20. syyskuuta 2020 Warta Poznańia vastaan. Helmikuussa 2022 hän siirtyi Jeonnam Dragonsiin.
Georgian jalkapallomaajoukkueessa hän teki debyyttinsä 29. maaliskuuta 2016 Kazakstania vastaan.
Hänen isänsä on entinen jalkapalloilija ja valmentaja Kakhaber Katšarava, ja äitinsä entinen koripalloilija Lia Mikadze.
Aiheesta muualla

Profiili Jeonnam Dragonsin sivustolla (koreaksi)
Nocera Inferiore

| Nocera Inferiore |
| --- | --- |

 vaakuna
 Nocera Inferiore
 Koordinaatit: 40°45′0″N, 14°38′0″E 
Valtio:  Italia
Alue:  Campania
Maakunta:  Salernon maakunta
Pinta-ala:  
 – Kokonaispinta-ala:  20,9 km²
Korkeus:  43 m
Väkiluku (31.12.2019):  45 445
 – Väestötiheys:  2 169 as./km²
Aikavyöhyke:  UTC+1
 – Kesäaika:  UTC+2
Postinumero:  84014
Suuntanumero(t):  081
 
 http://www.comune.nocera-inferiore.sa.it/ 
Infobox OKVirheellinen NIMI-arvo: 
Nocera Inferiore on kunta Campanian alueella Etelä-Italiassa noin 35 kilometriä Napolista kaakkoon. Paikkakunnan historia on sama kuin Nocera Superioren aina vuoteen 1850. Nocera oli ennen Rooman valtakunnan aikaa etruskien ja samnilaisten kaupunki. Maaperä on hedelmällistä ja maatalous on tärkeä elinkeino. Kaupungissa on myös runsaasti teollisuuslaitoksia..
Maantiede ja ilmasto

Nocera Inferiore sijaitsee Salernon maakunnan luoteiskolkassa Monti Lattarin vuoriston pohjoisreunalla lähellä Tyrrhenanmerta. Kaupungin halki virtaa 24-kilometrinen Sarno-joki.
Alueella vallitsee välimerenilmasto kuumine kesineen ja leutoine talvineen. Nocera Inferioren vuotuinen keskilämpötila on 16,6 °C. Kylmin kuukausi on tammikuu, jonka keskilämpötila on 9,4 °C, lämpimin on elokuu, jonka keskilämpötila on 25,5 °C. Heinäkuu on vain aavistuksen viileämpi.
Historia

Antiikin aikana Nocerasta käytettiin nimeä Nuceria Alfaterna. Paikkakunta oli etruskien hallinnassa 400-luvulle eaa., jolloin samnilaiset ottivat sen haltuunsa. Vuonna 307 eaa. paikkakunnasta tuli roomalainen. Hannibalin joukot tuhosivat kaupungin vuonna 216 eaa., minkä jälkeen se rakennettiin uudelleen. Augustuksen aikana paikkakunnalle perustettiin roomalainen siirtokunta Nuceria Constantia. Rooman valtakunnan luhistumisen jälkeen keskiajalla Nocera kuului Beneventon ruhtinaskuntaan ja sen jälkeen Salernon valtapiiriin. Vuonna 1087 Nocerasta tuli osa Capuan ruhtinaiden läänityksiä. Roger II:n joukot hävittivät kaupungin 1137, ja sen asukkaat muuttivat toisaalle.
Keskiajan lopulla kaupungin nimenä oli Nocera dei Pagani. Keskiajalta pitkälle uuteen aikaan paikkakuntaa hallitsivat mahtisuvut, kuten Acciaiuoli, Loffredo, Carafa ja Pio di Savoia. Maaorjuuden lakkauttamisen jälkeen 1806 Nocera päätyi ranskalaisten hallintaan. Vanha Nocera dei Pagani jaettiin hallintoalueisiin Corbara, Pagani, Sant’Egidio ja Nocera San Matteo, joista muodostetut Nocera Inferiore ja Nocera Superiore liitettiin sittemmin toisiinsa, kunnes 1851 ne jälleen erotettiin. Alue kärsi pahoin vuoden 1980 maanjäristyksessä.
1200-luvulta peräisin olevassa Sant'Antonion kirkossa on Andrea Sabatinin fresko Sposalizio di Santa Caterina vuodelta 1519. Kaupungin eteläreunalla sijaitsee San Priscon kirkko ja kaupungin keskellä kohoavalla kukkulalla sijaitsee Sant'Andrean kirkko. Samalla kukkulalla on myös Palazzo Fienga 1800-luvun puolestavälistä ja keskiaikainen Castello del Parco.
Talous ja liikenne

Noceran Inferioren talouselämä perustuu monipuoliseen maatalouteen ja teollisuuteen. Noceran rautatieasema, Stazione di Nocera Inferiore, sijaitsee rataosuudella Napoli–Salerno 36,0 kilometriä Napolin päärautatieasemalta. Nocera Superioren rautatieasema sijaitsee kolmisen kilometriä Nocera Inferioren asemalta itään. Keskeinen moottoritieyhteys on Autostrada A 3 (Napoli–Salerno).
Urheilu

Noceran merkittävin jalkapalloseura on Associazione Sportiva Dilettantistica Nocerina 1910, lyhyemmin Nocerina. Se on yltänyt sarjatasolle Serie B. Seuran kotistadion on Stadio San Francesco d'Assisi.
Aiheesta muualla

Wikimedia Commonsissa on kuvia tai muita tiedostoja aiheesta .
Nocera Inferiore, Campania, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Nocera Inferiore
Salernon maakunta
Acerno | Agropoli | Albanella | Alfano | Altavilla Silentina | Amalfi | Angri | Aquara | Ascea | Atena Lucana | Atrani | Auletta | Baronissi | Battipaglia | Bellizzi | Bellosguardo | Bracigliano | Buccino | Buonabitacolo | Caggiano | Calvanico | Camerota | Campagna | Campora | Cannalonga | Capaccio | Casal Velino | Casalbuono | Casaletto Spartano | Caselle in Pittari | Castel San Giorgio | Castel San Lorenzo | Castelcivita | Castellabate | Castelnuovo Cilento | Castelnuovo di Conza | Castiglione del Genovesi | Cava de’ Tirreni | Celle di Bulgheria | Centola | Ceraso | Cetara | Cicerale | Colliano | Conca dei Marini | Controne | Contursi Terme | Corbara | Corleto Monforte | Cuccaro Vetere | Eboli | Felitto | Fisciano | Furore | Futani | Giffoni Sei Casali | Giffoni Valle Piana | Gioi | Giungano | Ispani | Laureana Cilento | Laurino | Laurito | Laviano | Lustra | Magliano Vetere | Maiori | Mercato San Severino | Minori | Moio della Civitella | Montano Antilia | Monte San Giacomo | Montecorice | Montecorvino Pugliano | Montecorvino Rovella | Monteforte Cilento | Montesano sulla Marcellana | Morigerati | Nocera Inferiore | Nocera Superiore | Novi Velia | Ogliastro Cilento | Olevano sul Tusciano | Oliveto Citra | Omignano | Orria | Ottati | Padula | Pagani | Palomonte | Pellezzano | Perdifumo | Perito | Pertosa | Petina | Piaggine | Pisciotta | Polla | Pollica | Pontecagnano Faiano | Positano | Postiglione | Praiano | Prignano Cilento | Ravello | Ricigliano | Roccadaspide | Roccagloriosa | Roccapiemonte | Rofrano | Romagnano al Monte | Roscigno | Rutino | Sacco | Sala Consilina | Salento | Salerno | Salvitelle | San Cipriano Picentino | San Giovanni a Piro | San Gregorio Magno | San Mango Piemonte | San Marzano sul Sarno | San Mauro Cilento | San Mauro La Bruca | San Pietro al Tanagro | San Rufo | San Valentino Torio | Sant’Angelo a Fasanella | Sant’Arsenio | Sant’Egidio del Monte Albino | Santa Marina | Santomenna | Sanza | Sapri | Sarno | Sassano | Scafati | Scala | Serramezzana | Serre | Sessa Cilento | Siano | Sicignano degli Alburni | Stella Cilento | Stio | Teggiano | Torchiara | Torraca | Torre Orsaia | Tortorella | Tramonti | Trentinara | Valle dell’Angelo | Vallo della Lucania | Valva | Vibonati | Vietri sul Mare
Stadio San Francesco d'Assisi
Käännös suomeksi